今年衝冠非一人獨大 麥道朗畀炒飯哥追到氣咳
2024年05月23日 09:08
東網電視
更多新聞短片
羅理雅今季成績理想。(圖片：Getty Images)
麥道朗呢個星期喺澳洲跑完東奔盃，跟住就會飛去日本，夥拍「浪漫勇士」出戰安田紀念賽，騎者亦都事先張揚，今次將會係呢個澳洲馬季，最後一次外出策騎，跑完之後就會即刻飛返祖家，為爭奪今屆新南威爾斯省冠軍作最後衝刺。
將會喺今季力爭第7度成為新南威爾斯省冠軍騎師嘅麥道朗，近季贏冠軍都係傾向一人獨大局面，不過今季形勢有變，炒飯哥羅理雅今季表現神勇，目前於騎師榜，老麥以77W城市頭馬，暫時領先69W次席嘅炒飯哥，絕對唔可以有咩閃失，一旦被罰停賽，隨時造就後者反先機會。
麥道朗表示，在跑完安田紀念賽後，餘下個多月澳洲馬季，佢都會專注本土上陣，希望能夠穩住領先優勢，成功摘下冠軍銜頭，而他亦不諱言，期望可以於未來數季之內，除了做冠軍之外，以盡快打破老摩(佐治摩亞)8奪悉尼冠軍騎師舊紀錄。